Glamour girl Voordelig en ruime keus
glamour jurk kind
maat : 4-5 jaar 116 cm5-7 jaar 128 cm
Productcode: 4644 - bbweb3789Mfin voorraad aangepast 27-01-2020 23:03 Hoe aangenaam is U Woord, soeter as heuning in die mond
Heuning is 'n rusplekkie, 'n kuierplekkie, weg van die sorge van die lewe, weg van die gejaag en gewoel en gewerskaf, weg van al die gestoei om te oorleef.
Hier kan jy soet druppels uit 'n heuningkoek kom kry, en versadig word met heuning uit 'n rots, dié Rots, Jesus Christus.
Ons wil jou uitnooi om rustig te kuier en weer en weer terug te kom.
HEUNING IS ...
MANNEKAMPE GETUIENISSE EN FOTO'S
SAAM OP FACEBOOK
“Vrede vir dié wat ver is, vrede vir dié wat naby is.” (Jes. 57:19) Hierdie klink amper net soos die Engelekoor wat Jesus se geboorte aangekondig het met: “Eer aan God in die hoogste hemel en vrede op aarde vir die mense in wie Hy ’n welbehae het.” (Luk. 2:14) Christus ís ons vrede, sê Ef. 2:14. Toe Jesus gekom het, het vrede gekom. Vrede vir almal. Vrede wat mens se verstand te bowe gaan, want dit is nie noodwendig die afwesigheid van vrede tussen mense en volke nie, dis nie noodwendig die afwesigheid van oorloë en onmin tussen mense nie, dit is die vrede wat daar tussen God en ons is omdat Jesus se dood versoening gebring het, dit is die volkome herstel van die verhouding tussen ons en God. Christus se vrede is die salige wete dat ons van ons sondes verlos is. Christus se vrede is die lig wat wat alle donker in ons harte verdryf. Christus se vrede is die verligte gevoel wat ons kan hê omdat Hy in beheer is van alles. Christus se vrede is die tevredenheid dat niks ons van Sy liefde kan skei nie, dat ons nooit alleen is nie, dat niks vir Hom onmoontlik is nie. Vrede vir julle almal! ~ Wilna Botha
Klik hier vir nog Heuningdruppels >>
Christenskap word soms ‘n komplekse storie. Hoe meer mense, hoe meer opinies. So word ons as Christene dan ook soms belas met ander se gelowe en gebruike, tot op ‘n punt waar Christenskap net eenvoudig nie meer lekker is nie. Die laste word soms eenvoudig net te swaar.
Lukas 11:37-39 "Net toe Jesus klaar gepraat het, het 'n Fariseër Hom uitgenooi om by hom te kom eet. Hy het toe in sy huis ingegaan en aan tafel plek ingeneem. Die Fariseër was verwonderd toe hy sien dat Jesus nie die gebruik nagekom het om voor die ete eers hande te was nie. Maar die Here sê vir hom: “Ja, julle Fariseërs! Julle maak die buitekant van bekers en borde skoon, maar binnekant is julle self vol inhaligheid en gemeenheid. Daarop antwoord Hy: “Julle wetgeleerdes! Ellende wag vir julle ook, want julle laai ondraaglike laste op die mense, en self verroer julle geen vinger om die laste te dra nie".
Ek sien op Facebook 'n debat wat gevoer word oor tatoeëermerke, en of dit teen God se wil is, al dan nie. Natuurlik word tekste aangehaal, waarvan die volgende een baie gewild is.
Lev. 19 : 27 - 28 "Julle mag nie heidense rougebruike navolg deur die hare voor die ore en die wangbaard te knip of deur snye en tatoeëermerke op julle liggame te maak nie. Ek is die Here."
Ek sien toe dat die tweede deel graag aangehaal word, maar die eerste deel word totaal geïgnoreer. Jy mag nie tatoeëermerke aanbring nie, punt. So sê die Bybel, maar in dieselfde teks sê dit dat jy (seker dan net mans), nie die wangbaarde mag afskeer nie, punt. Nou wonder ek maar net, ek sien min mans met wangbaarde. (Terloops, nie ek of enige van my gesin het tattoos nie en ek redeneer ook nie daaroor nie).
Hoe meer ek toe in Levitikus lees, hoe meer besef ek hoe wreed daardie reëls is. Ek het egter ook besef dat Jesus ons vry moes kom maak het van hierdie wettiese en godsdienstige reëls.
Paulus slaan die spyker op die kop met hierdie woorde:-
Gal. 4:9 "Maar noudat julle Hom leer ken het, of liewer, noudat Hy julle ken, hoe val julle dan nou weer terug na daardie minderwaardige en armsalige wettiese godsdienstige reëls? Wil julle van voor af weer slawe daarvan wees?"
Goddank ons is vry van soveel dinge. ~ Willem Botha
My 18 G's vir 2018 - klik hier >>
Op die eerste Maandag van hierdie jaar het ons almal vir mekaar allerhande mooi seëninge toegewens vir die nuwe jaar. Ek het ook ’n klomp wonderlike woorde ontvang van oraloor. Op die tweede Maandag het ek verjaar en toe is dit wéér ’n stroom seëninge en gebede wat oor my uitgespreek word. Dit het my opgeval dat ’n klomp van dié woorde met ’n “G” begin, soos bv. geseënd, gesond, gelukkig, genade, groots, goedheid, guns, genot, Geesvervuld, ens.! Toe besluit ek net daar en dan dat 2018 ’n “G” jaar gaan wees en skryf toe so 18 G’s neer vir my jaar! As mens “G” sê, dan sê jy “gee”. Om te gee, moet dan seker my eerste G vir die jaar wees ... lees verder >>
Kort dagstukkies uit Psalms - klik hier >>
“... die verlossing wat Ek bewerk, sal vir altyd wees, die redding wat Ek bring, sal altyd bly.” (Jes. 51: 6) En só het God sy woord gehou, want die redding wat vir ons almal gekom het deur Jesus Christus geld vir altyd en ewig. Sy verlossing vir my en vir jou staan vas vir eens en vir altyd en vir almal. Sy bloed was die betaling vir alles in ons verlede, selfs nog voordat ons Hom geken en aanvaar en bely het. Sy bloed was die betaling vir alles wat ek vandag verkeerd gedoen het of versuim het om te doen – Hy hou nie boek of telling daarvan nie. Sy bloed was reeds die betaling vir wat ook al in die toekoms kan gebeur. Die verlossing en die redding het reeds aangebreek. As God ons vrygespreek het, dan is ons waarlik vry, dán kan jy nie uit sy hand geruk word nie – nooit nie. En as jy dit nog nie glo nie, of nog nie beleef het nie, dalk nog nie die Here aanvaar het in jou lewe of nog nie die deur van jou hart vir Jesus oopgemaak het nie ... lees vers 5: ““Die redding wat Ek bring, kom baie gou, die verlossing wat Ek bewerk, is op pad ...” Dalk is vandag dié dag van jou redding en verlossing. “Kyk, nou is dit die regte tyd, nou is dit die dag van redding.” (2 Kor. 6:2) “Kom ons gaan dan met vrymoedigheid na die genadetroon, sodat ons barmhartigheid en genade ontvang en so op die regte tyd gered kan word.” (Heb. 4:16) ~ Wilna Botha
Kort dagstukkies oor die 10 Bybelverse wat die meeste opgesoek word - klik hier >>
Kort dagstukkies uit Spreuke - klik hier >>
Kort dagstukkies uit Fillipense - klik hier >>
Kort dagstukkies uit 1 Johannes - klik hier >>
Kort dagstukkies uit Jona - klik hier >>
Sluit gerus aan by ons groep waar ons elke dag heuningdruppels oplaai, en waar jy welkom is om saam te gesels. Klik hier >>
Aan die kruis praat Jesus sewe keer. Die sewe kruiswoorde word as volg bymekaargevoeg uit die vertellinge van die verskillende evangelies ... lees verder >>
Slang op die paal
Dit is nou weer paasfees, en vir my is dit ‘n tyd om te ROEM oor die kruis, soos wat Paulus sê in Gal 6:14 "Maar wat my betref, mag God verhoed dat ek ooit oor iets anders roem as oor die kruis van ons Here Jesus Christus, want deur die kruis is die wêreld vir my dood en ek vir die wêreld." ... lees verder >>
Ja-nee, Pilatus, hulle stuur toe vir Jesus van bakboord na stuurboord. Almal wil Hom vervolg, maar niemand wil hom verhoor nie. En toe land Hy by jou. Nogal ‘n tameletjie, of hoe? Jy wou Hom nie eers in jou ampswoning laat inkom nie, jy verhoor Hom toe sommer daar op die stoep ... lees verder >>